***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2022-2023 нче уку елы)

**8 нче сыйныф**

**Үткәрү вакыты – 150 минут**

**Максималь балл – 66**

**I. Тестлардан дөрес җавапны билгеләгез.**

1. [э] авазы булган сүзне билгеләгез. **(2 балл)**

а) *ел*

**ә) *тел***

б) *көчек*

в) *елга*

2. Басымы соңгы иҗеккә төшмәгән сүзне билгеләгез. **(2 балл)**

а) *йөгерә*

ә) *йөгердек*

**б) *йөгерәләр***

в) *йөгерделәр*

3. Рус алынмасын билгеләгез. **(2 балл)**

а) *опера*

ә) *фигыль*

б) *яңгыр*

**в) *кәбестә***

4. Фразеологик әйтелмәнең мәгънәсен билгеләгез. **(2 балл)**

***Сабак бирү***

**а) *орышу***

ә) *укыту*

б) *мактау*

в) *курку*

5. Кушма сүзне билгеләгез. **(2 балл)**

а) *кара(бөрлегән)*

ә) *иртә(кич)*

б) *ал(су)*

**в) *тере(көмеш)***

6. Юклык алмашлыгын билгеләгез. **(2 балл)**

а) *кайда*

ә) *андый*

**б) *һичкем***

в) *әллә кая*

7. Затланышлы фигыльне билгеләгез. **(2 балл)**

а) хәл фигыль

**ә) шарт фигыль**

б) сыйфат фигыль

в) инфинитив

8. Ияртүче теркәгечне билгеләгез. **(2 балл)**

а) *ләкин*

ә) *һәм*

**б) *чөнки***

в) *яки*

9. Сүзтезмәне билгеләгез. (**2 балл)**

а) *кар*

**ә) *ап-ак кар***

б) *кар, буран*

в) *Кар ява.*

10. Җөмләнең иясен билгеләгез. **(2 балл)**

*Әнкәм йорты – алтын бишек.* (Мәкаль)

а) *әнкәм*

**ә) *йорты***

б) *алтын*

в) *бишек*

**II. Башыгызны эшләтегез.**

Үзең ишетәсе килмәгән сүзне кешегә сөйләмә. Караңгы йөздән тәмле сүз чыкмас. **(4 балл)**

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Гыйлем сүзендә* ***ике*** *сузык аваз,* ***өч*** *тартык аваз бар. Ул сингармонизм законының рәт гармониясенә* ***буйсынган****.* ***Ике*** *иҗектән тора. Аңа* ***нечкә*** *кушымча ялгана. Ул –* ***гарәп/гарәп-фарсы*** *алынмасы. Белем – аның* ***синонимы****. Гыйлем –* ***исем*** *сүз төркеме. Гыйлем сүзеннән -ле һәм -сез кушымчалары ярдәмендә* ***сыйфат*** *сүз төркеме ясала ала. Галимне гыйлем* ***иясе*** *диләр.*

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(4 балл)**

Мәсәлән: *Кыш кинәт авыл халкы көтмәгәндә килеп җитте/башланды.*

*Урман кырыенда/читендә агач йорт тора.*

*Елгаларда, күлләрдә, буаларда бик күп балык бар.*

*Карлыгачлар, сыерчыклар, кара каргалар, торналар инде җылы якка очып киттеләр.*

2. Төшеп калган сүзләрне языгыз. **(8 балл)**

*Зөлфиянең әнисенә бүләккә дип ясаган рәсеме, чыннан да, искиткеч матур чыккан иде. Бөтен дәфтәр битен алып торган гөлчәчәк рәсеме ясады ул. Чәчәк* ***таҗына*** *сары сандугач баласы кунган. Һавада ак* ***болытлар*** *йөзә. Алар арасыннан кояш алтын* ***нурларын*** *сибә. Ә сандугач, шул* ***нурларда*** *коена-коена, рәхәтләнеп сайрый.*

*Бүген бу рәсемне Актәпи ерткан. Яңа рәсем ясарга вакыт калмады.*

*Бөтен кеше әнисен котлый,* ***бүләк*** *бирә башлады. Әтисе Зөлфиянең хәлен аңлады.*

*– Ә син, кызым, әниеңә бер матур көй* ***уйна****, – диде ул. Пианиноның* ***капкачын*** *ачты.*

*Зөлфия әкрен генә пианино телләренә басты. Көй бетүгә, барысы да шаулатып* ***кул*** *чаптылар.*

*– Рәхмәт сиңа, кызым! – дип кочаклап үпте әнисе Зөлфияне. – Синең бу бүләгең – миңа иң кадерле, иң кыйммәтле бүләк.* (Габделхәй Сабитовтан)

2.1. Сүзләрнең синонимнарын языгыз. **(2 балл)**

*һавада* – **күктә**, *сандугач* – **былбыл**

2.2. *Кунган* сүзенең транскрипциясен языгыз. **(2 балл)** [**қуңған**]

2.3.Кушма сүзләрне күчереп языгыз, мәгънәле кисәкләрен аерыгыз. **(4 балл)** (**искиткеч**, **гөлчәчәк, бүген, Актәпи**)

3. Сезнең өчен иң кадерле бүләк нинди? Яңа елга әти-әниегезгә, туганнарыгызга нинди бүләк әзерлисез? Шул хакта 8 җөмлә төзеп языгыз. **(12 балл)**